思遠
作者：車若水
朝代：宋

paragraphs: 白兔速圩頂，暗壁收遺編。
握之不盈掬，而能千萬年。
天地可無人，秦火乃可然。
其粗灑埽間，其精造化先。
後來讀書者，暗引佛與仙。
之人胡弗靈，所論各有偏。
囂祲礙亭毒，三精慘不鮮。
塗飾爲善治，制作埋九淵。
固有二三子，梯級堪攀緣。
夜永發孤啑，思遠能廢眠。
拔地爲五嶽，豈其高到天。